**Решения от петото заседание на УС на ЦНИ от 09.06.2020 г.**

На 09.06.2020 г. се проведе заседание на УС на ЦНИТТЗИС при АУ – Пловдив.

На заседанието присъстваха: Проф. Хр.Янчева, Проф. Владислав Попов, Проф. Андон Василев, Проф. Иван Пенов, Проф. Николай Панайотов, Проф. Радослав Андреев, Доц. Ваня Делибалтова, Доц. Стефан Шилев, Доц. Жулиета Арнаудова, Доц. Марина Марчева, Проф. Иван Манолов (без право на глас), г. счетоводител Мария Механджийска и Надя Кировска – техн. Секретар ЦНИТТЗИС.

Заседанието протече при следния **Дневен ред:**

1. Разглеждане на постъпили проектопредложения за финансиране на инфраструктурни проекти от сесия на ЦНИ 2020 г.

2.       Разглеждане на текущите финансовите средства в бюджета на ЦНИ за 2020 г. и предложения за промени в тяхното разпределение.

3.     Разглеждане на постъпили доклади за финансиране на публикационна дейност и участие в научни форуми по тема 17-12 на ЦНИ.

4.    Разглеждане на промени в Правилата и процедурата за научните сесии на ЦНИ.

5.    Текущи.

**По точка 1.** Разглеждане на постъпили проектопредложения за финансиране на инфраструктурни проекти от сесия на ЦНИ 2020 г.

След направеното гласуване УС на ЦНИ единодушно **РЕШИ:**

1. Да се финансира един обединен проект на кат. Мелиорации, след представяне до членовете на УС на преработения вариант.
2. Да се финансира проектопредложението от гл. ас. Марияна Шишкова.

**По точка 2**. Разглеждане на текущите финансовите средства в бюджета на ЦНИ за 2020 г. и предложения за промени в тяхното разпределение.

При проведено гласуване, УС на ЦНИ единодушно **РЕШИ:**

1. Дофинасиране на проект 17-12 с 5 000 лв.
2. Заплащане за публикуването на статията на гл. ас. Ив. Семерджиева, като се поемат 50% от стойността на таксата за публикуване и до 1300 лева, а останалите 50% се поемат от от проект 11-18, на който тя е ръководител.
3. В [Правилата и процедурата по организация, изпълнение, наблюдение и оценка на НИ сесии на ЦНИ](https://www.au-plovdiv.bg/наука/цниттзис/правила-и-процедура-по-организация-изпълнение-наблюдение-и-оценка-на-ни-сесии-на-цни), да се промени текста на Чл.6, както следва:

Чл.6 ал. (1) т.4 По решение на УС, по тема 17-12 „Подкрепа на публикационна дейност, може да се финансират по решение на УС:

а) такса за участие и/или разходи, свързани с командировка на преподавател от АУ за участие в конференции, симпозиуми и други важни научни форуми с устен доклад или постерна презентация, материалите от които се реферират в Scopus и/или WEB of Science (с предимство се ползват тези в квартил 1 и 2) до 1500 лева.

б) такса за публикуване на публикации в списания, реферирани от WEB of Science и/или Scopus, съгласно с таксите на съответното списание, като с предимство се ползват публикации в списания в Квартил 1 и 2 и се финансират до 1300 лева, или в други списания с по нисък импакт-ранг или импакт-фактор до 600 лева.

в) таксите за публикуване на публикации по подточка б) да се одобряват от УС на ЦНИ, и да се финансират само след доказване, че искането е за една статия от един водещ автор.

г) в докладите до председателя на УС на ЦНИ да има изрично упоменаване, че водещият автор и научния колектив нямат възможност за финансиране на тази публикация от текущ научен или друг проект или програма.

д) по решение на УС на ЦНИ, след констатиране на изчерпване на средствата в приетият в началото на годината бюджет по тема 17-12, този бюджет може да се увеличи, след доклад от отговорния счетоводител на ЦНИ за наличие на неразпределени средства, като с предимство ще се ползват публикации в списания в Квартил 1 и 2.

е) индивидуален и университетски членски внос в професионални научни мрежи и организации и др.

**По точка 3.** Текущи

По предложение на проф. Панайотов и Проф. Попов бе взето решение на следващо заседание на УС на ЦНИ да се покани проф. Георги Петков от ТрУ-Стара Загора, за да сподели опита на редколегията на списанието на ТрУ да бъде реферирано в WEB of Science и/или Scopus.

След изчерпване на дневния ред, заседанието бе закрито.

**Председател на УС на ЦНИ:**

**/проф. д-р В. Попов/**

**Организационен секретар:**

**/проф. д-р А.Василев/**